als_Latn dik_Latn sag_Latn
Edicioni i gjashtë i talent show-t "Gjeniu i Vogël", në skenën e ideuar nga italiani Gaetano Castelli. Edhe pse gjithçka ka qënë gati, producentët kanë pasur dilema për prezantuesen femër që do të moderojë show-n këtë vit, një vendim që është marrë vetëm dy ditë para show-t, duke rënë dakort për Klea Hutën.
Në fillim autorët e programit, Pandi Laço, Adrian Hila, Bledar Laço, kanë provuar dy alternativa, pikërisht Klea Hutën dhe Eralda Hitaj, por mes tyre kanë preferuar Klean.
Por, drejtori i TV Klan, Aleksandër Frangaj duket se ka preferuar që këtë spektakël ta prezantojë sërish Rudina Magjistari. Thuhet se ajo nuk e ka pasur me shumë dëshirë një angazhim të tillë këtë vit, ndaj producentët, duke qënë në presioninin e kohës, kanë vendosur përfundimisht Klean, e cila vitin e kaluar prezantoi natën finale të Festivalit të këngës në RTSH, përkrah Enkel Demit.
Këtë vit konkurrentët do të shoqërohen në ekzekutimin e tyre "live" nga një bandë profesionistësh, që është formacioni i "100 vjet muzikë", duke dalë kështu jashtë skemës dhe rutinës së interpretimit të këngëve në format klasik. Anëtarët e jurisë që do të gjykojnë talentet fëmijë, janë: Pirro Çako, Vikena Kamenica, Adi Hila dhe Genta Ismajli.
Burimi: Panorama Plus
als_Latn als_Latn als_Latn als_Latn oci_Latn